**Molėtų rajono savivaldybės taryba**

**SPRENDIMAS**

**Dėl savivaldybės ilgalaikio materialiojo turto nuomos sutarties atnaujinimo**

2022 m. spalio    d. Nr. B1-

Molėtai

**Projektas**

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 1 dalimi, Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo, patvirtinto Molėtų rajono savivaldybės tarybos 2019 m. lapkričio 27 d. sprendimu Nr. B1-254 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos be konkurso organizavimo ir vykdymo tvarkos aprašo patvirtinimo”, 47 punktu, atsižvelgdama į Molėtų rajono savivaldybės administracijos direktoriaus 2022 m. rugpjūčio 18 d. raštą Nr. B22-1657 „Dėl negyvenamųjų patalpų nuomos sutarties atnaujinimo“ ir viešosios įstaigos Molėtų rajono Giedraičių ambulatorijos 2022 m. rugpjūčio 31 d. raštą Nr. S-25 „Dėl negyvenamųjų patalpų nuomos sutarties atnaujinimo“,

Molėtų rajono savivaldybės taryba n u s p r e n d ž i a:

 Atnaujinti nekeičiant sutarties sąlygų nuo 2022 m. gruodžio 1 d. 5 (penkerių) metų laikotarpiui Molėtų rajono savivaldybės ilgalaikio materialiojo turto nuomos 2017 m. gruodžio 1 d. sutartį Nr. T5-21 su viešąja įstaiga Molėtų rajono Giedraičių ambulatorija dėl 58,29 kv. m ploto patalpų (iš jų: 49,17 kv. m ploto patalpos, plane pažymėta: 1-5, 1-6, 1-7, 1-8, 1-9, 1-10, 1-12, 1-13 ir 9,12 kv. m bendro naudojimo patalpos, plane pažymėta 1-2, 1-3) negyvenamojoje patalpoje - ambulatorijoje (registro Nr. 90/66166; unikalus Nr. 6299-4003-0010:0003), esančioje Molėtų r. sav., Giedraičių mstl., Vilniaus g. 32-1, verstis gydymo veikla.

             Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras